Nafarroako Parlamentuko Mahaiak, 2021eko urtarrilaren 11n egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea María Luisa De Simón Caballero andreak aurkezturiko galdera, erizaintzako zainketa lagungarrietako teknikariei eta osasuneko teknikariei karrera profesionala aitortzeari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2021eko urtarrilaren 11n

Lehendakaria: Unai Hualde Iglesias

GALDERAREN TESTUA

Izquierda-Ezkerra talde parlamentario mistoko foru parlamentari Marisa de Simón Caballerok, Legebiltzarreko Erregelamenduaren 194 artikuluan ezarritakoaren babesean, honako galdera hau egiten du, Nafarroako Gobernuko Garapen Ekonomiko eta Enpresarialeko kontseilariak idatziz erantzun dezan:

Joan den ekainaren 3an, Nafarroako Parlamentuak mozio bat onetsi zuen, zeinaren bidez Nafarroako Gobernua premiatzen baita arau bat taxutu eta susta dezan, erizaintzako zainketa lagungarrietako teknikariei eta osasun arloko teknikariei osasun arloko gainontzeko langileentzako ezarritako baldintza beretan lanbide-karrera aitortzeko.

Hori ez da profesional sanitarioen erreklamazio berri bat, eta, Nafarroako Parlamentuak horri buruz duen iritzia jada adierazia duenez, erabaki hori legez gauzatzeko interesa dugu.

Azaldutako guztiagatik, Nafarroako Gobernuko Osasuneko kontseilariari galdetzen diogu Nafarroako Gobernuak ebazpen hori betetzeko egindakok urratsei buruz, bai eta horren gainean dauzkan aurreikuspenei buruz ere.

Iruñean, 2021eko urtarrilaren 7an

Foru parlamentaria: Marisa De Simón Caballero